CELEX: 32015R0704
Language: et
Date: 2015-04-30 00:00:00
Title: Komisjoni määrus (EL) 2015/704, 30. aprill 2015, millega muudetakse määrust (EÜ) nr 1881/2006 seoses mittedioksiinitaoliste PCBde piirnormiga loodusliku hariliku ogahai (Squalus acanthias) puhul (EMPs kohaldatav tekst)

1.5.2015   
            
            
               ET
            
            
               Euroopa Liidu Teataja
            
            
               L 113/27
            
         KOMISJONI MÄÄRUS (EL) 2015/704,
   30. aprill 2015,
   millega muudetakse määrust (EÜ) nr 1881/2006 seoses mittedioksiinitaoliste PCBde piirnormiga loodusliku hariliku ogahai (Squalus acanthias) puhul
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 8. veebruari 1993. aasta määrust (EMÜ) nr 315/93, milles sätestatakse ühenduse menetlused toidus sisalduvate saasteainete suhtes, (1) eriti selle artikli 2 lõiget 3,
   ning arvestades järgmist:
   
               (1)
            
            
               Komisjoni määruses (EÜ) nr 1881/2006 (2) on sätestatud dioksiinide, dioksiinitaoliste polüklooritud bifenüülide (PCBd) ja mittedioksiinitaoliste PCBde piirnormid kalades ja kalandustoodetes.
            
         
               (2)
            
            
               Sidusrühmade liidud on esitanud andmeid mittedioksiinitaoliste PCBde esinemise kohta loodusliku hariliku ogahai (Squalus acanthias) puhul. Nende andmete alusel võib täheldada, et mitmel juhul ei ole kehtivat piirnormi 75 ng/märgkaalu grammi kohta võimalik häid kalandustavasid normaalsetes püügi- ja kasvutingimustes järgides saavutada. Esitatud andmed näitavad, et praegu kehtiv piirnorm ei ole kooskõlas põhimõttega, et sätestatakse nii madalad saasteainete piirnormid, kui on mõistlikult võimalik saavutada. Seepärast on asjakohane suurendada mittedioksiinitaoliste PCBde kehtivat piirnormi loodusliku hariliku ogahai (Squalus acanthias) puhul, ilma et see ohustaks inimeste tervist.
            
         
               (3)
            
            
               Määrust (EÜ) nr 1881/2006 tuleks seepärast vastavalt muuta.
            
         
               (4)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1881/2006 lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 30. aprill 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  EÜT L 37, 13.2.1993, lk 1.
   
      (2)  Komisjoni määrus (EÜ) nr 1881/2006, 19. detsember 2006, millega sätestatakse teatavate saasteainete piirnormid toiduainetes (ELT L 364, 20.12.2006, lk 5).
   
      LISA
      Määruse (EÜ) nr 1881/2006 lisa muudetakse järgmiselt:
      
                  1)
               
               
                  punkt 5.3 asendatakse järgmisega:
                  
                              „5.3
                           
                           
                              Kala lihaskude, kalandustooted ja nendest saadud tooted (25) (34), välja arvatud
                              
                                          —
                                       
                                       
                                          looduslik angerjas
                                       
                                    
                                          —
                                       
                                       
                                          looduslik harilik ogahai (Squalus acanthias)
                                       
                                    
                                          —
                                       
                                       
                                          looduslik mageveekala, välja arvatud mageveekogudest püütud diadroomsed liigid
                                       
                                    
                                          —
                                       
                                       
                                          kalamaks ja sellest saadud tooted
                                       
                                    
                                          —
                                       
                                       
                                          merelist päritolu õlid
                                       
                                    Koorikloomade puhul kehtib piirnorm jäsemete ja tagakeha lihaskoe (44) kohta. Krabi ja krabilaadsete koorikloomade (Brachyura ja Anomura) puhul kehtib see jäsemete lihaskoe kohta.
                           
                           
                              3,5 pg/märgkaalu gramm
                           
                           
                              6,5 pg/märgkaalu gramm
                           
                           
                              75 ng/märgkaalu gramm”
                           
                        
            
                  2)
               
               
                  punkti 5.4 järele lisatakse punkt 5.4a:
                  
                              „5.4a
                           
                           
                              Loodusliku hariliku ogahai (Squalus acanthias) lihaskude ja sellest saadud tooted (34)
                           
                           
                              3,5 pg/märgkaalu gramm
                           
                           
                              6,5 pg/märgkaalu gramm
                           
                           
                              200 ng/märgkaalu gramm”